آنحضرتﷺ کے ساتھ بچپن میں دلی تعلق تھا ، ظہور اسلام کے بعد درمیان میں یہ تعلق منقطع ہو گیا تھا اسلام قبول کرنے کے بعد پھر وہی لطف قائم ہو گیا ، آنحضرتﷺ انھیں بہت محبوب رکھتے تھے ، کان حب قریش الی رسول اللہ ﷺ وکان شدیدا علیہ فلما وسلم کان احب الناس الیہ ، یعنی قریش میں آنحضرتﷺ کو زیادہ محبوب ابو سفیان تھے ، اس کے بعد وہ آپ کے سخت دشمن ہو گئے اس کے بعد جب اسلام لائے ، تو پھر سب سے زیادہ محبوب ہو گئے ، آنحضرتﷺ انھیں فرطِ محبت میں " خیر اہلی " فرماتے تھے ، ابو سفیان کو بھی آنحضرتﷺ کے ساتھ غایت درجہ الفت تھی ، آپ کی وفات سے ابو سفیان پر کوہِ الم ٹوٹ پڑا تھا ، اکثر رویا کرتے تھے اورموت کی دعا مانگا کرتے تھے ، اسی تاثر کی حالت میں ایک نہایت رقت انگیز مرثیہ کہا یہ مرثیہ حافظ ابن عبد البر نے نقل کیا ہے ۔
Entity: عبد — Type: /person